pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมต.นร. สุวพันธุ์ฯ เป็นประธานการประชุมคณะกรรมการคุ้มครองผู้บริโภค ครั้งที่ 1/2561
วันจันทร์ที่ 19 มีนาคม 2561
รมต.นร. สุวพันธุ์ฯ เป็นประธานการประชุมคณะกรรมการคุ้มครองผู้บริโภค ครั้งที่ 1/2561
ประธานการประชุมฯ มีมติเห็นชอบดําเนินคดีแพ่งกับผู้ประกอบการด้านอสังหาริมทรัพย์ จํานวน 13 เรื่อง พร้อมย้ําดําเนินคดีเด็ดขาดกับผู้จําหน่ายลวดดัดฟันแฟชั่น หากฝ่าฝืนมีโทษจําคุกไม่เกิน 5 ปี และปรับไม่เกิน 500,000 บาท หรือทั้งจําทั้งปรับ
วันนี้ (16 มีนาคม 2561) เวลา 09.30 น. ณ ห้องประชุม 109 สํานักงานปลัดสํานักนายกรัฐมนตรี ทําเนียบรัฐบาล นายสุวพันธุ์ ตันยุวรรธนะ รัฐมนตรีประจําสํานักนายกรัฐมนตรี เป็นประธานการประชุมคณะกรรมการคุ้มครองผู้บริโภค ครั้งที่ 1/2561 ซึ่งสรุปสาระสําคัญ ดังนี้
ที่ประชุมรับทราบรายงานการวิเคราะห์ผลการแก้ไขปัญหาของสํานักงานคณะกรรมการคุ้มครองผู้บริโภค (สคบ.) ประจําปีงบประมาณ พ.ศ. 2560 รายงานผลการจัดทําร่างกฎหมายว่าด้วยหลักเกณฑ์และวิธีการจัดตั้งองค์กรที่มีความอิสระและอํานาจในการเป็นตัวแทนของผู้บริโภค พร้อมการสนับสนุนด้านการเงินจากรัฐ ตามมาตรา 46 ของรัฐธรรมนูญแห่งราชอาณาจักรไทย พุทธศักราช 2560 รวมทั้งรายงานผลการดําเนินการเกี่ยวกับสินค้าอันตราย (ลวดดัดฟันแฟชั่น)
ทั้งนี้ ประเด็นลวดดัดฟันนั้น สํานักงานคณะกรรมการคุ้มครองผู้บริโภคได้ออกคําสั่งคณะกรรมการคุ้มครองผู้บริโภค ที่ 1/2561 เรื่อง ห้ามขายสินค้าอุปกรณ์ดัดฟันแฟชั่น โดยพิจารณาแล้วเห็นว่าสินค้าอุปกรณ์จัดฟันแฟชั่นเป็นสินค้าที่อาจเป็นอันตรายแก่ผู้บริโภค ทั้งการใส่อุปกรณ์จัดฟันแฟชั่นอาจใช้เครื่องมือและกระบวนการที่ไม่สะอาด อาจส่งผลเสียต่อสุขภาพอนามัยในช่องปาก โดยทําให้เกิดฟันผุ ฟันผิดรูป หรือเกิดการระคายเคือง หรืออักเสบของอวัยวะภายในช่องปากและติดเชื้อจนเป็นอันตรายถึงชีวิต และจากข้อมูลผลการทดสอบของกรมวิทยาศาสตร์บริการและกรมวิทยาศาสตร์การแพทย์ พบว่า มีสารปนเปื้อนซึ่งเป็นโลหะหนัก เช่น ตะกั่ว พลวง ซีลีเนียม โครเมียมและสารหนู หากฝ่าฝืนมีโทษจําคุกไม่เกิน 5 ปี และปรับไม่เกิน 500,000 บาท หรือทั้งจําทั้งปรับ ส่วนผู้ประกอบธุรกิจด้วยการเป็นผู้ผลิตเพื่อขาย หรือสั่งหรือนําเข้ามาในราชอาณาจักรเพื่อขาย มีโทษจําคุกไม่เกิน 10 ปี หรือปรับไม่เกิน 1 ล้านบาท หรือทั้งจําทั้งปรับโดยหากพบเห็นการจําหน่ายดังกล่าวสามารถแจ้งเบาะแสได้ที่สายด่วนสคบ. หมายเลข 1166
นอกจากนี้ ที่ประชุมได้พิจารณาและมีมติให้ดําเนินคดีกับผู้ประกอบธุรกิจด้านสินค้าและบริการทั่วไป (ธุรกิจให้บริการเลี้ยงเด็ก ดูแลผู้ป่วย และผู้สูงอายุ ธุรกิจสนามกอล์ฟ ธุรกิจเช่าซื้อรถยนต์ ธุรกิจโรงเรียนโยคะ และธุรกิจน้ําเที่ยว) จํานวน 12 เรื่อง และธุรกิจอสังหาริมทรัพย์ จํานวน 13 เรื่อง (บ้านจัดสรร และคอนโดมิเนียม) อาทิ บริษัท เมเจอร์ ดีเวลลอปเมนท์ จํากัด (มหาชน) (โครงการอาคารชุดอีควิน็อกซ์ พหล – วิภา) บริษัท แอล ยู เค พร๊อพเพอร์ตี้ จํากัด ปัจจุบันเปลี่ยนชื่อเป็น บริษัท นันท์นรินทร์ จํากัด (โครงการนันท์นรินทร์(บิสซิเนโอ) นาวง-ดอนเมือง) บริษัท เอี่ยมสยาม จํากัด (โครงการอโยธยา เพลส อาคารชุดวังน้อย ตึก 2) บริษัท บ้านราชประสงค์ จํากัด (มหาชน) (โครงการ ดิ เอนเนอรืจี้ หัวหิน-ชะอํา) จํานวน 6 คดี บริษัท ดีเวล แกรนด์ แอสเสท จํากัด (โครงการ D’Memoria Phaholyothin 8 Condominium) บริษัท ฮัมมัม เดคคอเรทีฟ จํากัด (โครงการ บุราสิริ เกาะแก้ว จ.ภูเก็ต) บริษัท วิน โปร เอ็นจิเนียร์ จํากัด (โครงการ เดอะมาร์ค รัชดา-แอร์พอร์ตลิงค์) และบริษัท เอ.ดี.เฮ้าส์ จํากัด (โครงการเดอะ แกรนด์ จอมเทียน บีช พัทยา)
.................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-โครงการ การขยายผลการใช้ประโยชน์หน้ากากอนามัย SAFIE PLUS เพื่อบุคลากรทางการแพทย์
วันพฤหัสบดีที่ 14 พฤษภาคม 2563
โครงการ การขยายผลการใช้ประโยชน์หน้ากากอนามัย SAFIE PLUS เพื่อบุคลากรทางการแพทย์
โครงการ การขยายผลการใช้ประโยชน์หน้ากากอนามัย SAFIE PLUS เพื่อบุคลากรทางการแพทย์
สวทช. ขอเชิญร่วมบริจาคสมทบทุน "กองทุนเพื่อการพัฒนาวิทยาศาสตร์และเทคโนโลยี"
เพื่อโครงการการขยายผลการใช้ประโยชน์ หน้ากากอนามัย Safie Plus เพื่อบุคลากรทางการแพทย์โดยใบเสร็จการบริจาค ลดหย่อนภาษีได้
Download เอกสาร
-แบบฟอร์มการบริจาคเงิน
-รายละเอียดโครงการหน้ากากอนามัย Safie Plus
-พรฎ.ลดหย่อนภาษีเงินบริจาคเข้ากองทุน
หน้ากากอนามัย Safie Plus
ผลงานวิจัยศูนย์วิจัยเทคโนโลยีสิ่งอํานวยความสะดวกและเครื่องมือแพทย์ (A-MED) สวทช.
เทคโนโลยี
- แผ่นชั้นกรองที่เคลือบคอมพอสิทของไฮดรอกซีอาปาไทต์ (HA) และไททาเนียมไซด์ (Ti) สามารถป้องกันฝุ่นที่มีอนุภาคขนาดเล็ก เช่น PM2.5 และป้องกันสารพิษ เช่น คาร์บอนมอนออกไซด์ สามารถฆ่าเชื้อโรค ย่อยสลายสารหรือกําจัดเชื้อจุลินทรีย์ (ไวรัสแบคทีเรีย) เมื่ออยู่ภายใต้แสง UV
มาตรฐานการรับรอง
- ผ่านการทดสอบประสิทธิภาพการกรอง PM2.5 ระดับ 99% โดย TUV SUD สิงค์โปร์
- ผ่านการทดสอบประสิทธิภาพการฆ่าเชื้อไวรัส H1N1 (Influenza A Virus) โดย ม.มหิดล
-ผ่านการทดสอบประสิทธิภาพการกรองไวรัส (Viral filtration efficiency: VFE) ระดับ 99% โดย Nelson Laboratory สหรัฐอเมริกา
ร่วมบริจาคเงินผ่านบัญชี ธนาคารกรุงเทพสาขาอุทยานวิทยาศาสตร์
ชื่อบัญชี "เงินบริจาคกองทุนเพื่อการพัฒนาวิทยาศาสตร์และเทคโนโลยี"
บัญชีออมทรัพย์ เลขที่บัญชี 080-0-13324-1
หรือเช็คสั่งจ่าย
"เงินบริจาคกองทุนเพื่อการพัฒนาวิทยาศาสตร์และเทคโนโลยี"
กรุณาส่งหลักฐานการบริจาคเพื่อขอรับใบเสร็จรับเงินฉบับจริงทาง
email:sararee.cha@nstda.or.th
สอบถามเพิ่มเติม: คุณสรารี ชาญอุไร
ศูนย์วิจัยเทคโนโลยีสิ่งอํานวยความสะดวกและเครื่องมือแพทย์ (A-MED)
โทร. 02 564 7000 ต่อ 71818, 086 789 8223
email:sararee.cha@nstda.or.th
ข้อมูลข่าวโดย : สํานักงานพัฒนาวิทยาศาสตร์และเทคโนโลยีแห่งชาติ (สวทช.)
เผยแพร่ : จิรายุ รุจิพงษ์วาที
ส่วนสื่อสารองค์กร
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-สธ. เผยยังคงพบผู้ป่วยติดเชื้อไวรัสโคโรนาสายพันธุ์ใหม่ 2019 รายใหม่ เชิญชวนประชาชนพกหน้ากากอนามัยติดตัวป้องกันตนเอง
วันศุกร์ที่ 31 มกราคม 2563
สธ. เผยยังคงพบผู้ป่วยติดเชื้อไวรัสโคโรนาสายพันธุ์ใหม่ 2019 รายใหม่ เชิญชวนประชาชนพกหน้ากากอนามัยติดตัวป้องกันตนเอง
กระทรวงสาธารณสุขเผย คณะผู้เชี่ยวชาญด้านโรคติดต่ออุบัติใหม่ 3 ด้าน ยืนยันพบผู้ป่วยโรคปอดอักเสบจากเชื้อไวรัสโคโรนาสายพันธุ์ใหม่ 2019 เพิ่มอีก 5 ราย เป็นคนจีน 4 ราย และไทย 1 ราย ขอเชิญประชาชนใช้หน้ากากอนามัยจากผ้าพกไว้ติดตัวป้องกันตนเองจากโรคติดต่อทางเด
กระทรวงสาธารณสุขเผย คณะผู้เชี่ยวชาญด้านโรคติดต่ออุบัติใหม่ 3 ด้าน ยืนยันพบผู้ป่วยโรคปอดอักเสบจากเชื้อไวรัสโคโรนาสายพันธุ์ใหม่ 2019 เพิ่มอีก 5 ราย เป็นคนจีน 4 ราย และไทย 1 ราย ขอเชิญประชาชนใช้หน้ากากอนามัยจากผ้าพกไว้ติดตัวป้องกันตนเองจากโรคติดต่อทางเดินหายใจ
บ่ายวันนี้ (31 มกราคม 2563 เวลา 16.00 น.) ที่กระทรวงสาธารณสุข นายแพทย์สุขุม กาญจนพิมาย ปลัดกระทรวงสาธารณสุข พร้อมด้วยนายแพทย์สุวรรณชัย วัฒนายิ่งเจริญชัย อธิบดีกรมควบคุมโรค แถลงข่าวภายหลังได้ข้อสรุปจากคณะผู้เชี่ยวชาญด้านโรคติดต่ออุบัติใหม่ 3 ด้าน (ด้านคลินิก ด้านระบาดวิทยา และด้านห้องปฏิบัติการ) ว่าพบผู้ป่วยโรคปอดอักเสบจากเชื้อไวรัสโคโรนาสายพันธุ์ใหม่ 2019 เพิ่มอีก 5 ราย ทําให้มีผู้ป่วยสะสมรวม 19 ราย ปัจจุบันกลับบ้านได้แล้ว 7 ราย เหลือนอนที่โรงพยาบาล 12 ราย
โดยผู้ป่วยยืนยันรายใหม่เป็นชายชาวจีน 4 ราย มีประวัติการเดินทางมาจากเมืองอู่ฮั่น มณฑลหูเป่ย์ และชายชาวไทย 1 ราย อาชีพขับแท็กซี่ ซึ่งเป็นผู้ป่วยคนไทยรายแรกที่ไม่มีประวัติเดินทางไปประเทศจีน ทั้งนี้เนื่องจากกระทรวงสาธารณสุขได้ขยายการเฝ้าระวัง และคัดกรองโรคไปยังผู้ที่มีอาชีพสัมผัสกับกลุ่มชาวจีน จึงสามารถตรวจจับผู้ป่วยรายนี้ได้ ขณะนี้ทีมสอบสวนและควบคุมโรคได้ลงพื้นที่ค้นหาผู้สัมผัสเสี่ยงสูงได้ครบถ้วนแล้ว ผลการตรวจเบื้องต้นทุกรายเป็นลบ
นายแพทย์สุขุม กล่าวต่อว่า สถานการณ์ภาพรวมของทั่วโลกขณะนี้ เริ่มพบผู้ป่วยภายในประเทศ เช่น สหรัฐอเมริกา ญี่ปุ่น เกาหลีใต้ เป็นต้น สําหรับการตรวจพบผู้ป่วยยืนยันติดเชื้อในประเทศสะท้อนให้เห็นถึงศักยภาพของระบบเฝ้าระวังของประเทศไทย ซึ่งมีการยกระดับตามสถานการณ์อยู่ตลอดเวลา ทําให้พบผู้ป่วย สามารถเข้าไปควบคุมไม่ให้แพร่กระจายไปในวงกว้าง ทั้งนี้ จากการประเมินของผู้เชี่ยวชาญความเสี่ยงที่คนไทยมีจะสัมผัสเชื้อปอดอักเสบจากเชื้อไวรัสโคโรนาสายพันธุ์ใหม่ 2019 ยังอยู่ในระดับต่ํา แต่เพื่อความไม่ประมาทยังคงมีการเฝ้าระวังอย่างเข้มข้น และขอแนะนําให้คนไทยปฏิบัติตัวเพื่อป้องกันตัวเองและป้องกันการแพร่ระบาดของโรค ขอให้หลีกเลี่ยงการอยู่ในสถานที่แออัด หรือมีมลภาวะ และไม่อยู่ใกล้ชิดผู้ป่วยไอจาม ขอเชิญชวนประชาชนพกหน้ากากอนามัยจากผ้าไว้ติดตัวเพื่อป้องกันตนเองจากโรคติดต่อทางเดินหายใจ หมั่นล้างมือให้สะอาดอยู่เสมอด้วยน้ํา และสบู่ หรือแอลกอฮอล์เจลล้างมือ หากมีไข้ มีอาการระบบทางเดินหายใจ เช่น ไอ เจ็บคอ มีน้ํามูก ให้สวมหน้ากากอนามัย และรีบไปพบแพทย์ทันที
สําหรับผู้ขับรถโดยสารสาธารณะและผู้ใช้บริการขอให้ดูแลสุขลักษณะส่วนบุคคล สวมหน้ากากอนามัย หมั่นล้างมือให้สะอาดอยู่เสมอด้วยน้ํา และสบู่ หรือแอลกอฮอล์เจลล้างมือแอลกอฮอล์ หมั่นทําความสะอาดยานพาหนะหลังให้บริการ หากพบผู้โดยสารมีอาการไอ จาม มีน้ํามูก ขอความร่วมมือผู้โดยสารสวมหน้ากากอนามัย หากเป็นไปได้ให้เตรียมเจลล้างมือแอลกอฮอล์สํารองไว้ หากมีข้อสงสัยเพิ่มเติม สอบถามได้ที่ สายด่วนกรมควบคุมโรค 1422 หรือเว็บไซต์https://ddc.moph.go.th/viralpneumonia/intro.php และ Line@/เพจเฟสบุ๊ค : รู้กันทันโรค เพจเฟสบุ๊ค : กรมควบคุมโรค กระทรวงสาธารณสุข
************************** 31 มกราคม 2563
รัฐบาลไทย-ข่าวทำเนียบรัฐบาล-หัวหน้าผู้ตรวจราชการกระทรวงอุตสาหกรรม ลงพี้นที่ตรวจราชการประจำปี 2562 จ.ตราด
วันศุกร์ที่ 1 มีนาคม 2562
หัวหน้าผู้ตรวจราชการกระทรวงอุตสาหกรรม ลงพี้นที่ตรวจราชการประจําปี 2562 จ.ตราด
นายจุลพงษ์ ทวีศรี หัวหน้าผู้ตรวจราชการกระทรวงอุตสาหกรรม ลงพี้นที่ตรวจราชการประจําปี 2562 รอบที่ 1  เพื่อมอบนโยบายและติดตามการดําเนินงานของสํานักงานอุตสาหกรรมจังหวัดตราด
เมื่อวันที่ 27 กุมภาพันธ์ 2562 นายจุลพงษ์ ทวีศรี หัวหน้าผู้ตรวจราชการกระทรวงอุตสาหกรรม ลงพี้นที่ตรวจราชการประจําปี 2562 รอบที่ 1 เพื่อมอบนโยบายและติดตามการดําเนินงานของสํานักงานอุตสาหกรรมจังหวัดตราด ตามประเด็นการตรวจราชการ โดยมีนายนายอดิศักดิ์ อุรเคนทร์ อุตสาหกรรมจังหวัดตราด พร้อมด้วยนายสุทธิลักษณ์ คุ้มครองรักษ์ ประธานสภาอุตสาหกรรมจังหวัดตราด ให้การต้อนรับและร่วมหารือเกี่ยวกับสถานการณ์และข้อจํากัดต่างๆ ในการดําเนินธุรกิจอุตสาหกรรมในจังหวัดตราด
ในการนี้ หัวหน้าผู้ตรวจราชการกระทรวงอุตสาหกรรม ได้เข้าเยี่ยมชมการประกอบกิจการโรงงานของบริษัท บริษัท ไทยอีสเทิร์น ตราด จํากัด ตั้งอยู่ที่ ต.วังกระแจะ อ.เมืองตราด จ.ตราด ซึ่งเป็นโรงงานสกัดน้ํามันปาล์มดิบแห่งแรกในจังหวัดตราด กําลังการผลิต 40 ตันปาล์มทะลายต่อชั่วโมง มีระบบบําบัดน้ําเสียแบบ CSTR (Continuous Stirred Tank Reactor) สามารถรองรับน้ําเสียได้ 450 ลูกบาศก์เมตรต่อวัน โดยไม่ระบายน้ําทิ้งออกสู่แหล่งน้ําสาธารณะ และได้แนะนําให้โรงงานให้ความสําคัญกับชุมชนโดยรอบ และเชิญชวนสมัครเข้าร่วมโครงการของกระทรวงอุตสาหกรรม เช่น อุตสาหกรรมสีเขียว โดยสามารถดูรายละเอียดได้ที่เว็บไซต์ http://greenindustry.diw.go.th โทรศัพท์ : 0 2202 4173 และ 0 2202 3414 เพื่อเป็นการยกระดับการประกอบกิจการให้มีมาตรฐานยิ่งขึ้น
รัฐบาลไทย-ข่าวทำเนียบรัฐบาล-กระทรวงเกษตรฯ กำหนด 14 กุมภาฯ วันเลนไทน์ Kick off ปล่อยคาราวานสินค้าเกลือทะเล
วันพุธที่ 12 กุมภาพันธ์ 2563
กระทรวงเกษตรฯ กําหนด 14 กุมภาฯ วันเลนไทน์ Kick off ปล่อยคาราวานสินค้าเกลือทะเล
กระทรวงเกษตรฯ กําหนด 14 กุมภาฯ วันเลนไทน์ Kick off ปล่อยคาราวานสินค้าเกลือทะเล เชื่อมตลาดเกลือจากสหกรณ์ผู้ผลิตสู่สหกรณ์ผู้ใช้ ล็อตแรก 1,500 ตัน เป็นเงินกว่า 8.2 ล้านบาท ตามนโยบายช่วยเหลือปัญหาเกลือค้างสต๊อก และผลผลิตฤดูกาลใหม่ที่กําลังจะออกตลาด
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ เปิดเผยว่า จากการประชุมคณะกรรมการพัฒนาเกลือทะเลไทยที่ผ่านมา ได้มอบหมายให้หน่วยงานที่เกี่ยวข้องเร่งหาแนวทางช่วยเหลือเกษตรกรชาวนาเกลือ ให้ดําเนินการแก้ไขปัญหาเกลือทะเลค้างสต๊อกในยุ้งฉางและเกลือทะเลที่กําลังออกสู่ตลาดในฤดูกาลผลิต 2562/2563 โดยมอบให้กรมส่งเสริมสหกรณ์วางแผนการระบายเกลือทะเล ซึ่งปัจจุบันมีเกลือที่ค้างอยู่ในยุ้งฉางสหกรณ์ จํานวน 25,000 ตัน และคาดว่ากําลังจะมีผลผลิตเกลือออกสู่ตลาดอีก ประมาณ 900,000 ตัน
นายอลงกรณ์ กล่าวอีกว่า อย่างไรก็ตาม กระทรวงเกษตรฯ โดยกรมส่งเสริมสหกรณ์ ได้วางแผนกระจายเกลือ3 แนวทาง คือ 1) กระจายเกลือทะเลให้สหกรณ์ทั่วประเทศ โดยขอความร่วมมือสมาชิกสหกรณ์แต่ละแห่งซื้อเกลือทะเล ครัวเรือนละ 1 ถุง (ขนาด 5 กิโลกรัม) ราคาถุงละ 27.50 บาท 2) ขอความร่วมมือศูนย์กระจายสินค้าสหกรณ์ (CDC) จํานวน 120 แห่ง (ทั่วประทศ) ช่วยกระจายเกลือทะเล และ 3) ประสานงานองค์การสะพานปลา เพื่อขอความร่วมมือซื้อสินค้าเกลือทะเล ซึ่งมีสะพานปลาหรือท่าเทียบเรือรวมทั้งประเทศ จํานวน 18 แห่ง มีความพร้อมที่จะดําเนินการโดย
จะเป็นศูนย์กลางเชื่อมโยงกับผู้ประกอบการด้านประมง จํานวน 11 แห่ง
ด้านนายวิวัตห์ชัย พันธุ์วา รองอธิบดีกรมส่งเสริมสหกรณ์ กล่าวเพิ่มเติมว่า สําหรับผลการดําเนินงานที่ผ่านมา กรมส่งเสริมสหกรณ์ได้ประสานขอความร่วมมือสหกรณ์ผู้ซื้อเกลือ โดยประสานสํานักงานสหกรณ์จังหวัดให้ขอความร่วมมือสหกรณ์/สมาชิกแต่ละรายช่วยซื้อเกลือทะเล ประสานสหกรณ์ศูนย์กระจายสินค้าสหกรณ์ (CDC) ภายในจังหวัด ขอความร่วมมือช่วยกระจายสินค้าเกลือทะเล ประสานองค์การสะพานปลา เพื่อขอความร่วมมือซื้อสินค้าเกลือทะเล นอกจากนี้ ยังได้ประสานสหกรณ์ผู้ผลิต/จําหน่ายเกลือ ประชุมหารือร่วมกับผู้แทนเกษตรกรผู้ทํานาเกลือ ผู้แทนสหกรณ์การเกษตรเกลือทะเลไทยเพชรบุรี จํากัด และผู้แทนสหกรณ์กรุงเทพ จํากัด เพื่อร่วมกันวางแผนการเตรียมความพร้อมเพื่อกระจายสินค้าเกลือทะเลให้สหกรณ์ผู้ซื้อสินค้าทั่วประเทศ อีกทั้งลงพื้นที่สํารวจสินค้าเกลือทะเล ณ สหกรณ์การเกษตรนาเกลือเพชรบุรี จํากัด จังหวัดเพชรบุรี และสหกรณ์กรุงเทพ จํากัด จังหวัดสมุทรสาคร ซักซ้อมแนวทางการเตรียมความพร้อมของสหกรณ์ผู้ผลิตเกลือ เพื่อกระจายสินค้าเกลือทะเลให้สหกรณ์ผู้ซื้อสินค้าทั่วประเทศ
พร้อมกันนี้ กระทรวงเกษตรและสหกรณ์ ยังได้กําหนดการจัดงานกิจกรรมปล่อยคาราวานสินค้าเกลือทะเล ตามนโยบายช่วยเหลือ โดยกําหนด (kick off) เริ่มจัดส่งสินค้าในวันที่ 14 กุมภาพันธ์ 2563 ที่จะถึงนี้ ปัจจุบัน (ข้อมูล ณ วันที่ 11 ก.พ. 63) กรมส่งเสริมสหกรณ์ ได้รับแจ้งยอดการสั่งซื้อจากสหกรณ์ทั่วประเทศ จํานวนซื้อ รวมปริมาณทั้งหมด 1,500 ตัน รวมมูลค่าทั้งสิ้น 8,250,000 บาท ทั้งนี้คาดว่า หลังจากดําเนินการตามแนวทางทั้ง 3 แนวทางแล้วจะช่วยกระจายเกลือทะเลในยุ้งฉางสหกรณ์ได้ประมาณ 16,000 ตัน
โดยการดําเนินการทั้งหมดนี้ มีเป้าหมายเพื่อช่วยเหลือและแก้ไขปัญหาให้กับเกษตรกร ตามนโยบายของดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ และตามนโยบายรัฐบาล พลเอกประยุทธ์ จันทร์โอชา
กลุ่มโฆษกและวิเคราะห์ข่าว
กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02 281 0859 ต่อ 137
แฟกส์ 02 2822871
รัฐบาลไทย-ข่าวทำเนียบรัฐบาล-ปชช. ร้องเรียน ร้องทุกข์โควิด-19 ผ่านสายด่วนวัฒนธรรม 1765 เดือน พ.ค. กว่า 1,500 ครั้ง เน้นสอบถามข้อมูลทั่วไป วธ.-พม.-สธ. มาตรการผ่อนปรนถ่ายทำภาพยนตร์และวีดิทัศน์ [กระทรวงวัฒนธรรม]
วันพุธที่ 3 มิถุนายน 2563
ปชช. ร้องเรียน ร้องทุกข์โควิด-19 ผ่านสายด่วนวัฒนธรรม 1765 เดือน พ.ค. กว่า 1,500 ครั้ง เน้นสอบถามข้อมูลทั่วไป วธ.-พม.-สธ. มาตรการผ่อนปรนถ่ายทําภาพยนตร์และวีดิทัศน์ [กระทรวงวัฒนธรรม]
ปชช. ร้องเรียน ร้องทุกข์โควิด-19 ผ่านสายด่วนวัฒนธรรม 1765 เดือนพ.ค. กว่า 1,500 ครั้ง เน้นสอบถามข้อมูลทั่วไป วธ.-พม.-สธ. มาตรการผ่อนปรนถ่ายทําภาพยนตร์และวีดิทัศน์ ย้ําเปิดสายด่วนให้คําปรึกษา-ตอบคําถาม ตลอด 24 ชั่วโมง
นายอิทธิพล คุณปลื้ม รัฐมนตรีว่าการกระทรวงวัฒนธรรม (รมว.วธ.) เปิดเผยว่า ตามที่กระทรวงวัฒนธรรม (วธ.) บูรณาการความร่วมมือกับกระทรวงพัฒนาสังคมและความมั่นคงของมนุษย์ (พม.)และกรมสุขภาพจิต กระทรวงสาธารณสุข(สธ.)เปิดศูนย์ปฏิบัติการรับเรื่องร้องเรียน ร้องทุกข์ของประชาชนเกี่ยวกับผลกระทบจากสถานการณ์ของโรคติดเชื้อไวรัสโคโรนา ๒๐๑๙ (COVID-19)โดยกระทรวงวัฒนธรรมได้ดําเนินการจัดข้าราชการและเจ้าหน้าที่ตอบคําถามและให้คําปรึกษาแก่ประชาชนที่ได้รับความเดือดร้อนผ่าน๑๗๖๕สายด่วนวัฒนธรรมตลอด๒๔ชั่วโมงตั้งแต่วันที่๑พฤษภาคม ๒๕๖๓ เป็นต้นมารวมทั้งประสานความร่วมมือกับบริษัท ทีโอที จํากัด (มหาชน) ในการเชื่อมโยง๑๗๖๕สายด่วนวัฒนธรรม ไปยัง สายด่วน๑๓๐๐ศูนย์ช่วยเหลือสังคม และ๑๓๒๓สายด่วนสุขภาพจิต
นายอิทธิพล กล่าวว่าผลการปฏิบัติงานระหว่างวันที่ ๑ – ๓๑พฤษภาคม ๒๕๖๓กระทรวงวัฒนธรรมได้ดําเนินการตอบคําถามให้คําปรึกษาและส่งต่อเรื่องร้องเรียนดังกล่าวไปยังหน่วยงานที่เกี่ยวข้อง ได้แก่สายด่วน๑๓๐๐ศูนย์ช่วยเหลือสังคม กระทรวงการพัฒนาสังคมและความมั่นคงของมนุษย์และ๑๓๒๓สายด่วนสุขภาพจิตกรมสุขภาพจิต กระทรวงสาธารณสุขเพื่อแก้ไขปัญหาอย่างเร่งด่วนรวมถึงตอบคําถามและให้คําปรึกษาเกี่ยวกับแนวทางการปฏิบัติตามมาตรการผ่อนปรนมาตรการป้องกันและแก้ไขปัญหาการแพร่ระบาดของโรคติดเชื้อไวรัสโคโรนา ๒๐๑๙(COVID-19) ระยะที่ ๒ในส่วนกิจการภาพยนตร์และวีดิทัศน์รวมทั้งสิ้น ๑,๕๗๒ครั้งประกอบด้วย
๑.การสอบถามเกี่ยวกับภารกิจของกระทรวงวัฒนธรรม จํานวน๕๒๐ครั้ง แบ่งเป็นการสอบถามข้อมูลทั่วไป จํานวน๓๙๔ครั้ง และการสอบถามข้อมูลเกี่ยวกับมาตรการผ่อนปรนกิจการและกิจกรรมเพื่อป้องกันการแพร่ระบาดของโรคโควิด-19 ในการดําเนินการถ่ายทํารายการโทรทัศน์ ภาพยนตร์และวีดิทัศน์อาทิการขออนุญาตสถานที่ถ่ายทําล่วงหน้า การถ่ายฉากที่มีการใกล้ชิด การจํากัดจํานวนทีมงานในการถ่ายทํา การใช้คิวอาร์โค้ดในการลงทะเบียนจํานวน๑๒๖ครั้ง
๒. การสอบถามเกี่ยวกับภารกิจของกระทรวงการพัฒนาสังคมและความมั่นคงของมนุษย์ จํานวน๑,๐๒๓ครั้ง แบ่งเป็น การสอบถามข้อมูลทั่วไป จํานวน๑,๐๐๑ครั้ง และการร้องเรียน ร้องทุกข์
จํานวน๒๒ครั้ง โดยกระทรวงวัฒนธรรมได้ดําเนินการส่งต่อไปยังกระทรวงการพัฒนาสังคมและ
ความมั่นคงของมนุษย์และ๓.การสอบถามเกี่ยวกับภารกิจของกรมสุขภาพจิต กระทรวงสาธารณสุขโดยเป็นการปรึกษาปัญหาและความวิตกกังวลเกี่ยวกับผลกระทบจากโรคติดเชื้อไวรัสโคโรนา๒๐๑๙(โควิด-19)จํานวน๒๙ครั้ง
ทั้งนี้หากประชาชนได้รับผลกระทบจากสถานการณ์การแพร่ระบาดของโรคติดเชื้อไวรัสโคโรนา ๒๐๑๙ (COVID-19) สามารถร้องเรียน ร้องทุกข์ และขอคําปรึกษาในการขอความช่วยเหลือตามมาตรการของรัฐบาลและหน่วยงานต่างๆ ผ่านสายด่วน ๑๓๐๐ ศูนย์ช่วยเหลือสังคม กระทรวงพัฒนาสังคมและความมั่นคงของมนุษย์ หรือ ๑๓๒๓ สายด่วนสุขภาพจิต กรมสุขภาพจิต กระทรวงสาธารณสุข หรือ ๑๗๖๕ สายด่วนวัฒนธรรม กระทรวงวัฒนธรรม ตลอด ๒๔ ชั่วโมง
---------------------------------------------
รัฐบาลไทย-ข่าวทำเนียบรัฐบาล-รองนายกรัฐมนตรีและรัฐมนตรีว่าการกระทรวงยุติธรรม ประชุมเตรียมความพร้อมก่อนปล่อยในการนำแรงงานผู้ต้องขังออกสู่ภาคอุตสาหกรรม พร้อมหาแนวทางแก้ปัญหาคนล้นคุก
วันอังคารที่ 4 กันยายน 2561
รองนายกรัฐมนตรีและรัฐมนตรีว่าการกระทรวงยุติธรรม ประชุมเตรียมความพร้อมก่อนปล่อยในการนําแรงงานผู้ต้องขังออกสู่ภาคอุตสาหกรรม พร้อมหาแนวทางแก้ปัญหาคนล้นคุก
รองนายกรัฐมนตรีและรัฐมนตรีว่าการกระทรวงยุติธรรม ประชุมเตรียมความพร้อมก่อนปล่อยในการนําแรงงานผู้ต้องขังออกสู่ภาคอุตสาหกรรม พร้อมหาแนวทางแก้ปัญหาคนล้นคุก
ในวันเสาร์ที่ ๑ กันยายน ๒๕๖๑ เวลา ๐๘.๓๐ น. ณ ห้องประชุมกรมราชทัณฑ์ ชั้น ๒ กรมราชทัณฑ์ จังหวัดนนทบุรี พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม เป็นประธานการประชุมเชิงปฏิบัติการเพื่อประมวลแนวทางการปรับปรุงกระบวนการพัฒนาพฤตินิสัย โดยที่ประชุมได้พิจารณาในประเด็นการปฏิบัติต่อผู้ต้องขังของกรมราชทัณฑ์ รวม ๓ ประเด็น ประกอบด้วย
๑.การเตรียมความพร้อมก่อนปล่อยด้านแรงงานอุตสาหกรรม แบ่งเป็น ๒ รูปแบบ คือ การนําผู้ต้องขังออกไปทํางานในสถานประกอบการนอกเรือนจํา และการอนุญาตให้ผู้ประกอบการเข้ามาลงทุนในเรือนจํา
๒.ข้อเสนอแนะในการแก้ไขปัญหาคนล้นคุก ซึ่งได้เคยมีการสัมมนาเชิงปฏิบัติการ เรื่อง "ก้าวผิด คิดพลาด...ให้โอกาสแก้ตัวใหม่" ที่ผ่านมา โดยได้ผลักดันนโยบายไปสู่การปฏิบัติจริงให้เกิดความชัดเจนเป็นรูปธรรม เช่น ผู้รับผิดชอบหลักในการดําเนินการตามกฎหมายที่เกี่ยวข้อง อาทิเช่น ประมวลกฎหมายวิธีพิจารณาความอาญาตามมาตรา ๘๙/๒ ตลอดจนในเรื่องของการกําหนดสถานที่อื่นที่ไม่ใช่เรือนจํา การกําหนดทางเลือกอื่นแทนการจําคุก การกําหนดกลุ่มผู้ต้องขังที่จะต้องใช้มาตรการทางเลือกอื่นและสถานที่อื่นที่ไม่ใช่เรือนจํา
๓.การใช้ประโยชน์จากศักยภาพในทัณฑสถานเปิดและเรือนจําชั่วคราว ซึ่งกรมราชทัณฑ์จะนําผู้ต้องขังที่ใกล้จะพ้นโทษ หรือเข้าสู่ระบบการเตรียมความพร้อมก่อนปล่อยในพื้นที่ดังกล่าว อันจะเป็นการลดความแออัดในเรือนจํา และเป็นการเตรียมความพร้อมก่อนปล่อยให้กับผู้ต้องขังก่อนที่จะกลับคืนสู่สังคม
โดยที่ประชุมเป็นการหาแนวคิด และข้อเสนอแนะในหัวข้อ "แนวทางการเตรียมความพร้อมก่อนปล่อยด้านแรงงานอุตสาหกรรม และการใช้โทษทางเลือกภายหลังมีคําพิพากษาในส่วนของกรมราชทัณฑ์" เพื่อหาแนวทางดําเนินการให้การเตรียมความพร้อมก่อนปล่อยที่จะนําแรงงานผู้ต้องขังออกสู่ภาคอุตสาหกรรม ซึ่งแรงงานเหล่านี้จะสามารถทําให้สังคมมั่นใจ และเชื่อมั่นได้ในเรื่องของระเบียบ วินัย ความซื่อสัตย์ที่สถานประกอบการสามารถตรวจสอบได้ตลอดเวลา อีกทั้งเป็นการสร้างโอกาสและคุณภาพชีวิตที่ดีให้แก่ผู้ต้องขังทั้งในด้านทักษะฝีมือ และจริยธรรม รวมถึงสร้างรายได้ให้เป็นทุนนําไปประกอบอาชีพภายหลังพ้นโทษ และไม่หวนกลับไปกระทําผิดซ้ํา
รัฐบาลไทย-ข่าวทำเนียบรัฐบาล-ท่าอากาศยานสุวรรณภูมิชี้แจงกรณีบุคคลภายนอกผ่านเข้าไปในพื้นที่หวงห้ามของท่าอากาศยานและเผยแพร่วิดีโอถ่ายทอดสดผ่านสื่อสังคมออนไลน์
วันพฤหัสบดีที่ 11 พฤษภาคม 2560
ท่าอากาศยานสุวรรณภูมิชี้แจงกรณีบุคคลภายนอกผ่านเข้าไปในพื้นที่หวงห้ามของท่าอากาศยานและเผยแพร่วิดีโอถ่ายทอดสดผ่านสื่อสังคมออนไลน์
น.ท.ฤทธิรงค์ ก้อนมณี รองผู้อํานวยการท่าอากาศยานสุวรรณภูมิ (สายปฏิบัติการ 1)  บริษัท ท่าอากาศยานไทย จํากัด (มหาชน) เปิดเผยว่า
ตามที่มีผู้นําภาพการถ่ายทอดสดผ่านทาง Facebook Live ของชายผู้หนึ่งที่เข้าไปรอรับผู้โดยสารในพื้นที่หวงห้ามของท่าอากาศยานสุวรรณภูมิ (ทสภ.) เผยแพร่ทางสื่อออนไลน์ และได้มีการตั้งข้อสังเกตว่าบุคคลภายนอกที่ไม่ใช่ผู้โดยสารสามารถเข้าไปในพื้นที่เขตห้ามได้หรือไม่นั้น ในเรื่องนี้ ทสภ. ขอชี้แจงว่า ตามมาตรการการรักษาความปลอดภัยของ ทสภ. กําหนดให้ผู้ที่ผ่านเข้าไปในพื้นที่หวงห้าม จะต้องมีบัตรรักษาความปลอดภัยที่ ทสภ. ออกให้ และต้องผ่านเข้า-ออกตามช่องทางที่กําหนดเท่านั้น อีกทั้งต้องผ่านการตรวจค้นและปฏิบัติตามมาตรการการรักษาความปลอดภัยตลอดเวลาที่อยู่ในพื้นที่หวงห้าม พร้อมทั้งให้ความร่วมมือกับเจ้าหน้าที่รักษาความปลอดภัย ทสภ.ที่ปฏิบัติหน้าที่ด้วย ทั้งนี้ ผู้ที่ได้รับอนุญาตให้อยู่ในพื้นที่หวงห้าม ได้แก่ พนักงาน/เจ้าหน้าที่ที่ปฏิบัติหน้าที่ใน ทสภ., พนักงานของผู้ประกอบการร้านค้าในพื้นที่หวงห้าม, พนักงานสายการบิน, ผู้รับจ้าง และอื่นๆ ที่ ทสภ.อนุญาต ซึ่งต้องมีบัตรรักษาความปลอดภัยก่อนผ่านเข้าพื้นที่
น.ท.ฤทธิรงค์กล่าวว่า สําหรับกรณีนี้เป็นเหตุการณ์ที่เกิดขึ้นเมื่อคืนวันที่ 8 พฤษภาคม 2560 เวลาประมาณ 02.45 น. ซึ่งจากการตรวจสอบพบว่าบุคคลดังกล่าวได้ใช้บัตรรักษาความปลอดภัยชนิดไม่มีภาพถ่ายของผู้ถือบัตร ที่ ทสภ. ออกให้กับหน่วยงานราชการแห่งหนึ่ง ซึ่งกําหนดให้ใช้ในภารกิจของหน่วยงานเท่านั้น ทั้งนี้ตามปกติการใช้บัตรประเภทดังกล่าวต้องมีเจ้าหน้าที่ของหน่วยงานนั้นที่ประจําอยู่ที่ ทสภ. เป็นผู้นําพาเข้าพื้นที่หวงห้าม ซึ่ง ทสภ. ได้มีหนังสือแจ้งให้หน่วยงานดังกล่าวทราบว่าได้มีการกระทําที่ไม่เหมาะสม รวมทั้งได้กําชับให้หน่วยงานกํากับดูแลเจ้าหน้าที่ที่รับผิดชอบไม่ให้มีการกระทําเช่นนี้อีก ทั้งนี้ทราบว่าหน่วยงานดังกล่าวได้ดําเนินการลงโทษเจ้าหน้าที่ที่กระทําความผิดแล้ว
น.ท.ฤทธิรงค์กล่าวต่อไปว่า ทสภ. ขอยืนยันว่า ทสภ. ให้ความสําคัญกับการรักษาความปลอดภัยภายในท่าอากาศยานอย่างเคร่งครัดให้เป็นไปตามกฎหมายและมาตรฐานสากล ทั้งนี้ เพื่อเป็นการเพิ่มประสิทธิภาพการรักษาความปลอดภัยในพื้นที่หวงห้ามของท่าอากาศยานและเป็นไปตามระเบียบของ ทอท. ว่าด้วย การเข้าออกหรืออยู่ในพื้นที่เพื่อการรักษาความปลอดภัย พ.ศ.2560 ทสภ.จะยกเลิกการใช้บัตรรักษาความปลอดภัยดังกล่าว ตั้งแต่ 1 กรกฎาคม 2560 เป็นต้นไป
รัฐบาลไทย-ข่าวทำเนียบรัฐบาล-สธ. ประกาศ “ปฏิรูประบบสาธารณสุข ด้วย พรบ.ระบบสุขภาพปฐมภูมิ”
วันศุกร์ที่ 4 ตุลาคม 2562
สธ. ประกาศ “ปฏิรูประบบสาธารณสุข ด้วย พรบ.ระบบสุขภาพปฐมภูมิ”
ปลัดกระทรวงสาธารณสุขประชุมคณะกรรมการระบบสุขภาพปฐมภูมินัดแรก เพื่อขับเคลื่อนพระราชบัญญัติระบบสุขภาพปฐมภูมิ พ.ศ. 2562 ตามรัฐธรรมนูญแห่งราชอาณาจักรไทย พ.ศ.2560 มาตรา 258 ช.(5) ให้มีระบบการแพทย์ปฐมภูมิที่มีแพทย์เวชศาสตร์ครอบครัว
ปลัดกระทรวงสาธารณสุขประชุมคณะกรรมการระบบสุขภาพปฐมภูมินัดแรก เพื่อขับเคลื่อนพระราชบัญญัติระบบสุขภาพปฐมภูมิ พ.ศ. 2562 ตามรัฐธรรมนูญแห่งราชอาณาจักรไทย พ.ศ.2560 มาตรา 258 ช.(5) ให้มีระบบการแพทย์ปฐมภูมิที่มีแพทย์เวชศาสตร์ครอบครัว ดูแลประชาชนในสัดส่วนที่เหมาะสม รองรับการปฏิรูปประเทศด้านสาธารณสุข เป็นการส่งแพทย์ลงตําบลเพื่อดูแลประชาชนร่วมกับทีมวิชาชีพและอาสาสมัครสาธารณสุขประจําหมู่บ้าน (อสม.) เพิ่มการเข้าถึงบริการ ลดรอคอย ลดแออัดในโรงพยาบาลใหญ่
วันนี้ (4 กันยายน 2562) ที่กระทรวงสาธารณสุข จ.นนทบุรี นายแพทย์สุขุม กาญจนพิมาย ปลัดกระทรวงสาธารณสุข เป็นประธานการประชุมคณะกรรมการระบบสุขภาพปฐมภูมิ ครั้งที่ 1/2562 ตามบทเฉพาะกาลของพระราชบัญญัติระบบสุขภาพปฐมภูมิ พ.ศ. 2562 ซึ่งประกอบด้วยคณะกรรมการจากหน่วยงานที่เกี่ยวข้อง อาทิ ปลัดกระทรวงกลาโหม ปลัดกระทรวงมหาดไทย ปลัดกระทรวงการอุดมศึกษา วิทยาศาสตร์ วิจัยและนวัตกรรม อธิบดีกรมบัญชีกลาง เลขาธิการคณะกรรมการการอุดมศึกษา เลขาธิการสํานักงานประกันสังคม และเลขาธิการสํานักงานหลักประกันสุขภาพแห่งชาติ และนายแพทย์ยงยศ ธรรมวุฒิ รองปลัดกระทรวงสาธารณสุข ร่วมประชุม
คณะกรรมการมีมติเห็นชอบขับเคลื่อนการดําเนินงานพัฒนาระบบสุขภาพปฐมภูมิ ให้มีหน่วยบริการและเครือข่ายหน่วยบริการปฐมภูมิ ทั้งในและนอกกระทรวงสาธารณสุข รวมถึงให้เอกชนเข้ามามีส่วนร่วมในการจัดบริการ ดูแลประชาชน เพื่อให้ประชาชนทุกคนเข้าถึงบริการสุขภาพใกล้บ้าน มีแพทย์เวชศาสตร์ครอบครัวประจําตัวเป็นที่ปรึกษา ให้การดูแลส่งเสริมสุขภาพคนในครอบครัวและชุมชน และมีข้อมูลด้านสุขภาพที่เชื่อมโยงข้อมูลระหว่างหน่วยบริการทุกระดับ โดยจากการมีบริการปฐมภูมิ ตาม พรบ. ใน 10 ปี จะทําให้ประชาชนสุขภาพดี ไม่เจ็บป่วยด้วยโรคที่ป้องกันได้ ลดนอนโรงพยาบาล ลดป่วย ลดพิการ ประหยัดเวลารอคอย จาก 3 ชั่วโมง เหลือ 44 นาที ประหยัดเงินค่าเดินทางไป รพ. เฉลี่ย 1,655 บาท/คน และลดค่าใช้จ่ายได้ถึง 227,570 ล้านบาท
นายแพทย์สุขุมกล่าวต่อว่า ขณะนี้มีหน่วยบริการปฐมภูมิและเครือข่ายหน่วยบริการปฐมภูมิ จํานวน 1,180 แห่ง ครอบคลุมประชากร 13 ล้านคน ซึ่งในปี 2563 จะมีเพิ่มขึ้นเป็น 26 ล้านคน (ร้อยละ 40 ของประชากร) และมีหน่วยบริการเพิ่มขึ้นเป็น 2,600 แห่ง โดยที่ประชุมได้เห็นชอบประกาศคณะกรรมการระบบสุขภาพปฐมภูมิ ปรับปรุงเรื่องแพทย์และการบริการ โดยจัดทําประกาศคณะกรรมการระบบสุขภาพปฐมภูมิ เรื่อง การกําหนดให้แพทย์อื่นทําหน้าที่ดูแลผู้รับบริการแทนแพทย์เวชศาสตร์ครอบครัว พ.ศ. .... เรื่อง ลักษณะของหน่วยบริการและเครือข่ายหน่วยบริการที่จะขึ้นทะเบียน การขึ้นทะเบียน และการแบ่งเขตพื้นที่ เพื่อเป็นหน่วยบริการปฐมภูมิหรือเครือข่ายหน่วยบริการปฐมภูมิ พ.ศ. ....
ทั้งนี้ หน่วยบริการปฐมภูมิและเครือข่ายหน่วยบริการปฐมภูมิ 1 หน่วย ให้การดูแลประชาชนในพื้นที่รับผิดชอบ 8,000 - 12,000 คน โดยมีทีมหมอครอบครัวประกอบด้วย แพทย์เวชศาสตร์ครอบครัว 1 คน พยาบาลวิชาชีพ 2 คน และนักวิชาการสาธารณสุข 2 คน และทีมสหสาขาวิชาชีพอื่นๆ ได้แก่ ทันตแพทย์ เภสัชกร นักกายภาพบําบัด นักเทคนิคการแพทย์ แพทย์แผนไทย เจ้าพนักงานสาธารณสุข เจ้าพนักงานเภสัชกรรม ตามความเหมาะสมของพื้นที่ และอาสาสมัครสาธารณสุขประจําหมู่บ้าน (อสม.)
******************************************** 4 ตุลาคม 2562